Made by FM | Kursus i webproduktion & WordPress
1. Introduktion til WordPress
2. Medier og Photoshop
3. Webteknologier og design
4. Widgets og plugins
5. Brugerinddragelse og sociale medier
6. Klar til launch
Om Made by FM
Supervisorerne
Seneste portfolios:
SMK Produktion
High Four Productions
5 Angle Media
Moostache Productions
Hvis du står over for at skulle i gang med et nyt website, og du gerne vil bruge WordPress, kan du her læse om, hvordan man kommer i gang.
Et webhotel & et domæne (eksempelvis købt gennem Unoeuro, One eller Surftown)
Information om FTP-adgang og MySQL-database (dette kommer typisk i en mail fra udbyderen af webhotellet)
En FTP-klient (fx FileZilla)
Installationen af WordPress handler grundlæggende om to ting: Først skal du have fat i WordPress-filerne og overføre dem til din server. Dernæst skal du konfigurere din WordPress-installation, så systemet kommer op at køre.
Download WordPress fra WordPress.org. Sørg for at vælge den danske version, hvis dit website skal være dansksproget. WordPress kommer i en zip-fil, som du skal gemme og udpakke.
Åbn din FTP-klient og opret forbindelse til din server. Typisk skal du angive server/vært, brugernavn samt adgangskode. Eventuelle øvrige felter (fx Port) kan i de fleste tilfælde udelades.
Find frem til det sted på din lokale computer, hvor du gemte og udpakkede WordPress og før nu alle filerne over på serveren. Bemærk, at du ikke skal flytte selve den udpakkede “wordpress”-mappe, men derimod indholdet af denne. Det plejer som regel at dreje sig om tre mapper (wp-admin, wp-content, wp-includes samt lidt over 20 filer).
Åbn en webbrowser og gå til dit indkøbte domæne (http://ditdomæne.dk).
Du vil nu blive mødt af en side, hvor du får at vide, at du skal lave en wp-config.php-fil. Følg den trinvise vejledning. Undervejs skal du give WordPress adgang til din database. De påkrævede oplysninger vil du også kunne finde i mailen fra din webhotel-udbyder.
WordPress er nu installeret, og du skal angive nogle oplysninger om dit site (hvad det skal hedde), samt oprette den første bruger (typisk kaldet “admin”). Herefter kan du se dit site ved at gå til dit domæne, eller du kan logge ind i administrationspanelet (http://ditdomæne.dk/wp-admin)
Hvis der opstår problemer undervejs, så spørg endelig løs, evt. via kommentarboksen nedenfor.
http://codex.wordpress.org/da:Installering_af_WordPress
Udgivet i Tutorials, Vejledninger	| Skriv et svar
Udgivet den 19. september 2011 af admin
Her kan du finde en oversigt over et par forskellige content sliders:
Giver dig mulighed for at lave et eller flere skræddersyede Slideshows. Hvert enkelt slide i slideshowet består af et enkelt billede, som linker til et indlæg eller en side. I vælger selv størrelsen på billederne. Slideshowet kan indsættes på en side eller i et indlæg (det kan også placeres andre steder via PHP)
Pros: Nemt at sætte op; Man kan selv vælge præcis, hvad man vil linke til (uanset indholdstype og kategorier); Fordi de enkelte slides er billeder, har man fuld kontrol over udseendet.
Cons: Man bliver nødt til selv at lave billeder til hver enkelt slide (kan være tidskrævende); Man kan ikke tilføje tekst til de enkelte slides (eller jo, men kun, hvis man sætter det ind i selve billedet)
Giver mulighed for at oprette et slideshow, der automatisk opdateres, hver gang du opretter et indlæg. Benytter sig af det enkelte indlægs “thumbnail”-billede og det bedste resultat opnås, hvis du sørger for at disse thumbnails har ensartede dimensioner i alle indlæg.
Pros: Kan sættes op helt uden kodning; Gode vejledninger på plugin-siden; Mange konfigurationsmuligheder (både hvad angår indhold og udseende)
Cons: Kræver at du sørger for at uploade ensartede thumbnails til alle posts
Udgivet i Vejledninger	| Skriv et svar
Gode video-tutorials om WordPress
På bloggen wp.tutsplus.com findes en række video-tutorials om WordPress, som i et omhyggeligt tempo gennemgår de grundlæggende elementer og funktioner i WordPress.
Link: http://wp.tutsplus.com/sessions/wp101-basix-training/
Der kommer hver uge nye videoer til siden, så hold øje med den, hvis det i leder efter ikke umiddelbart er der endnu!
Udgivet i Vejledninger, Video	| Tagget tutorial, Video, wordpress	| Skriv et svar
Udgivet den 24. august 2011 af admin
Links er en helt central del af internettet og ethvert website. Alligevel lægger man som bruger sjældent mærke til dem – bortset fra når man ikke kan finde ud af, hvor man skal klikke! Som webdesigner og/eller-redaktør skal man derimod være meget opmærksom på, hvordan man bruger links, og derfor kan du i dette indlæg finde lidt grundlæggende information om links.
Links i et WordPress-indlæg eller -side.
Når du skriver et indlæg eller en side, vil du ofte få brug for at linke til en anden side. Det kan enten være til en ekstern side (dvs. en side, der ikke er på dit eget site) eller til en intern side (eksempelvis et specifikt indlæg eller en side på dit eget site).
Når du skal oprette et link, skal du først markere den tekst, som du ønsker, at brugeren skal kunne klikke på. Herefter kan du klikke på det lille kæde-ikon i formatteringsmenuen øverst i redigeringsvinduet. Du kan nu indtaste den URL (dvs. internetadresse), som du vil linke til, og du kan vælge, om linket skal åbne i et nyt vindue.
Links’ udseende
Sørg for at links tydeligt adskiller sig fra brødteksten, så brugeren bliver opmærksom på, at han/hun kan klikke på det. Dette kan gøres enten ved at lade links være understreget eller ved at give dem en særlig farve, størrelse eller tykkelse.
Det er en god idé at give sine links såkaldte link states: hover og visited.
hover er det udseende linket skal have, når man fører musen hen over. Dette hjælper til at gøre brugeren opmærksom på at dette er et link ved at give aktiv feedback
visited er det udseende linket skal have når, man har besøgt linket tidligere. Dette hjælper brugeren til at overskue hvilke dele af et site, som han/hun enten har besøgt eller mangler at besøge.
I workshop 3 & 4 skal vi beskæftige os mere med layout og udseende, og her vender vi tilbage til, hvordan man gør ovenstående.
En særligt vigtig gruppe links: Navigationsmenuen
På et website er der i langt de fleste tilfælde en række links, der er helt centrale for hele sitet, fordi de udgør den primære navigationsstruktur. Typisk er disse links samlet i en form for menulinje (dette gælder som udgangspunkt også WordPress-sites).
Der kan være en eller flere menuer på et site. Menuerne kan være struktureret i hierarkier, fx i en såkaldt drop down-menu. I en drop down-menu vil en række underpunkter blive synlige, når man fører musen hen over et given menupunkt.
I workshop 3 skal vi arbejde mere med menuer.
Udgivet i Vejledninger	| Tagget henvisninger, html, links	| Skriv et svar
Indsæt en video fra YouTube
Udgivet den 22. august 2011 af admin
Hvis du gerne vil have vist en video fra eksempelvis YouTube direkte på dit site, skal du indlejre den (på engelsk: embedding).
Find frem til den pågældende video på YouTube
Klik på “Del”-knappen lige under videoen
Klik på knappen “Indlejring”
Kopier den anviste kodestump (starter med “<iframe…”)
Log ind i WordPress-administrationspanelet på dit site
Find frem til det indlæg/den side, hvor videoen skal være
VIGTIGT: før du indsætter koden skal du skifte til HTML-visning oppe i højre hjørne af indholdsfeltet (som standard står den på “Visuel”).
Indsæt kodestumpen
Klik udgiv/opdater
Tip: Du kan følge samme fremgangsmåde med indhold fra mange andre videosites, fx Vimeo
Udgivet i Vejledninger	| Tagget embed, Indlejring, klip, Video, Vimeo, YouTube	| Skriv et svar
Velkommen til Made by FM!
Udgivet den 21. august 2011 af admin
Dette er bloggen for Film- og Medievidenskabs nye kursus i webdesign. Foroven kan du finde programmet for alle workshops samt tilhørende filer til undervisningen. I fremtiden vil du også kunne se de studerendes online portfolier her på siden.
Hvad er Made by FM?
På Made by FM kan du følge med i, hvad der bliver produceret på tredje semesters produktionsforløb på Film- og medievidenskab ved Københavns Universitet. Sitet er en del af et introducerende kursus i webdesign, og foruden information om kurset, kan du finde de online portfolier, som de studerende producerer i løbet af semestret.
Åbent universitet, dag 3 09:54:12 AM oktober 29, 2011 fra web ReplyRetweetFavorite
Har snart et nyt bundt portfolier på vej! 07:50:13 AM oktober 03, 2011 fra Twitter for Windows Phone ReplyRetweetFavorite
Workshop 1 - nu uden børnefejl ;) 10:05:42 AM august 24, 2011 fra Twitter for Windows Phone ReplyRetweetFavorite
@madebyfm
No API key is configured. Please proceed to admin panel widgets to enter a valid API key.